त्वेनसांग - त्वेनसांग नागालैंड का पूर्वी जिला है I यह चांग नागाओं का निवास क्षेत्र है। यहाँ चांग समुदाय के लोगों का बाहुल्य है लेकिन अन्य अनेक जनजातियाँ भी यहाँ रहती हैं I यह क्षेत्र नागालैंड की अनेक संस्कृतियों और परंपराओं का संगम स्थल है। टूनसंग अपने हथकरघा, हस्तशिल्प, कलाकृति और आभूषण निर्माण के लिए मशहूर है। चांगसांगमोको, चिलीज़, चुन्ग्लीमिति और त्सदांग गांव का परिभ्रमण करते समय अनेक रोचक किंवदंतियां सुनने को मिलती हैं I ये गांव त्वेनसांग के सबसे दिलचस्प स्थानों में शामिल हैं। त्वेनसांग का निकटतम रेलवे स्टेशन असम का मरिआनी या आमगुरी है I वहां से सड़क मार्ग से त्वेनसांग की यात्रा की जा सकती है I दीमापुर स्टेशन से भी सड़क मार्ग से त्वेनसांग तक की यात्रा की जा सकती है I